Көбелек пен маса
Бір күні елпелектей ұшып жүрген көбелек қораның төбесіне келіп қонады. Мұны жақтаудың қуысында жатқан масаның көзі шалып қалыпты. Масаның бұған ызасы келеді. Сонан соң шыдай алмай, көбелектің қасына жетіп барады да, сес көрсетеді: – Сен бұл араға неге келдің? Бұл жер менің мекенім! – деп әкіреңдейді. Бұған көбелек сасп...

Бір күні елпелектей ұшып жүрген көбелек қораның төбесіне келіп қонады. Мұны жақтаудың қуысында жатқан масаның көзі шалып қалыпты. Масаның бұған ызасы келеді.
Сонан соң шыдай алмай, көбелектің қасына жетіп барады да, сес көрсетеді:
 – Сен бұл араға неге келдің? Бұл жер менің мекенім! – деп әкіреңдейді. Бұған көбелек саспайды.
 – Бұл қораның үсті ғой, қоға емес!
 – Тақылдама, мойныңды үзіп аламын! – дейді маса ызыңдап. Бұған көбелек сақылдай кеп күледі:
 – Күшің жете ме...
 – Мен саған көресіңді көрсетемін, – дейді маса тызалақтап. – Мына ұзын тұмсықты қалың теріңе сұғып жіберіп, қаныңды сорып аламын!
 – Мұныңа сенбеймін! – дейді көбелек әдейі қарсыласып.
Маса ыза боп, қоқаңдайды:
 – Сенбесең, көзіңмен көр!
 – Қане, көрсетші...
 – Қара да тұр!
Осыны айтады да, маса ұшып барып байлаулы тұрған өгіздің құлағына қонады. Сонан соң тұмсығын сұға бастайды.
Сол кезде өгіз артқы аяғымен құлағын қасиды. Маса теріге сұққан тұмсығын қайта шығарып үлгергенше, тұяқ тиіп, мылжаланып қалады.
Passport
Collector: Not specified
Informant: Not specified
Year: Not specified
Record ID: Not specified
Source book: Бабалар сөзі: Жүзтомдық.—Астана: «Фолиант», 2011. Т. 73: Хайуанаттар туралы ертегілер.—536 бет.
Pages: 283
Metadata
Институт: Әдебиет және өнер институты
Ел: Қазақстан
Бастапқы формат: Алғаш рет «Бозінген» жинағында жарияланған (Боз, 126).
Цифрланған формат: Боз, 126
Негізгі тіл: Kazakh
Түпнұсқа тілі: Kazakh
Жазу графикасы: Араб графикасы
Бастапқы тіл: Kazakh
Мәтін тілі: Kazakh
Rights & Citation
License: Not specified
Credit: Not specified
Suggested citation
Көбелек пен маса. Source: Бабалар сөзі: Жүзтомдық.—Астана: «Фолиант», 2011. Т. 73: Хайуанаттар туралы ертегілер.—536 бет.. Pages: 283. folkenu.kz Corpus. Accessed 2026-07-18.
